Vincent Price

Vincent Price (vl. menom Vincent Leonard Price Jr., * 27. máj 1911, St. Louis, Missouri, USA† 25. október 1993, Los Angeles, Kalifornia, USA) bol americký filmový, televízny a divadelný herec, ktorý účinkoval vo viac ako 100 filmoch. Je najviac známy vďaka svojim úlohám v hororových filmoch z 50. a 60. rokov 20. storočia, a dodnes je považovaný za jedného z priekopníkov tohto žánru. Jeho kariéra však zahŕňala aj filmy noir, trilery, drámy a prevažne čierne komédie. Price získal dve hviezdy na Hollywoodskom chodníku slávy, jednu za prácu vo filme a jednu za prácu v televízii.

 Detstvo a mladosť 
Vincent Leonard Price Jr. sa narodil 27. mája 1911 v St. Louis, Missouri, ako najmladší zo štyroch detí Vincenta Leonarda Pricea, prezidenta National Candy Company, a jeho manželky Marguerite Cobb. Jeho starý otec vynašiel prvý kypriaci prášok na báze vínneho kameňa, ktorý rodine priniesol bohatstvo. Price mal waleský a anglický pôvod a bol potomkom Peregrina Whitea, prvého dieťaťa narodeného v koloniálnom Massachusetts na lodi Mayflower.
vľavo|náhľad|Price v roku 1942.
Študoval na St. Louis Country Day School a neskôr absolvoval Yale University, kde získal titul z angličtiny a vedľajšie zameranie na dejiny umenia. Po roku učenia sa rozhodol pokračovať v štúdiu na Courtauld Institute of Art v Londýne, no nakoniec ho zlákalo divadlo. Profesionálne debutoval v Londýne v roku 1935, a neskôr si zahral rolu princa Alberta v hre Victoria Regina, ktorá ho preslávila na Broadwayi. Spolupracoval aj s Orsonom Wellesom a účinkoval v niekoľkých významných divadelných produkciách, vrátane Gas Light.

 Kariéra 
Price začínal ako charakterový herec. Debutoval v roku 1938 vo filme Service de Luxe a etabloval sa úlohou vo filme Laura z roku 1944, kde hral po boku Gene Tierney.

Jeho prvý horor bol Tower of London (1939), kde si zahral po boku Borisa Karloffa. Známy sa stal aj ako zloduch vo filmoch noir, ako The Web (1947) a The Bribe (1949). V roku 1950 si zahral v komédii Champagne for Caesar, ktorú Price považoval za jednu zo svojich obľúbených úloh.

V 50. rokoch sa preslávil hororovými úlohami, napríklad ako vražedný sochár vo filme House of Wax (1953), prvom 3D filme, ktorý sa dostal medzi najziskovejšie filmy roka. Zahrali si s ním aj Carolyn Jones, Charles Bronson, Phyllis Kirk a Paul Picerni. Neskôr nasledovali filmy The Mad Magician (1954), The Fly (1958) a jeho pokračovanie Return of the Fly (1959).

V roku 1959 účinkoval vo dvoch známych filmoch Williama Castlea – Dom hrôzy a The Tingler. Objavil sa aj v rozhlasovej dráme Three Skeleton Key, príbehu o majáku obliehanom hordou potkanov.
vľavo|náhľad|257x257bod|Price (v strede) spoločne s Morrisom Stoloffom (vľavo) a Anitou Ekberg (vpravo) v roku 1958, na udeľovaní cien Academy Awards.
V 60. rokoch Price dosiahol úspech v nízkorozpočtových filmoch, spolupracujúc s Rogerom Cormanom a American International Pictures. Jeho úspech začal filmom House of Usher z roku 1960, ktorý zarobil viac ako 2 milióny dolárov a spustil sériu adaptácií diel Edgara Allana Poea, ako napríklad The Pit and the Pendulum (1961) či The Masque of the Red Death (1964).

Price sa objavoval aj v televíznych reláciách, vrátane opakujúcej sa úlohy zloducha Eggheada v seriáli Batman (1966–1967). Bol pravidelným hosťom v Hollywood Squares a účinkoval v seriáloch ako The Red Skelton Show a Get Smart.

V roku 1973 hral po boku hercov ako Diana Rigg, Milo O'Shea a Coral Browne vo filme Krvavé divadlo. Počas 70. rokov sa Price venoval najmä naratívnej a hlasovej práci. Poskytol monológ pre skladbu Alice Coopera The Black Widow (1975) a účinkoval v TV špeciáli Alice Cooper: The Nightmare.

Od roku 1977 stvárňoval Oscara Wilda v divadelnej hre Diversions and Delights, ktorú považoval za jednu zo svojich najlepších rolí.

V roku 1982 Price poskytol sekvenciu hovoreného slova v piesni Michaela Jacksona „Thriller“. O rok neskôr si zahral vo filme House of the Long Shadows s Christopher Lee, Peter Cushing a John Carradine, s ktorými pracoval už skôr, ale toto bolo prvýkrát, čo sa všetci spojili. Jednou z jeho posledných veľkých úloh a obľúbených bola úloha profesora Ratigana vo filme The Great Mouse Detective od Walta Disneyho z roku 1986.

V roku 1987 si zahral s Bette Davis, Lillian Gish a Ann Sothern vo filme The Whales of August. Jeho herecký výkon vo filme mu vyniesol nomináciu na ocenenie Independent Spirit Award za najlepšieho herca vo vedľajšej úlohe.

Od roku 1981 do roku 1989 Price hostil televízny seriál PBS Mystery!. Bol celoživotným fanúšikom horských dráh a v roku 1987 narozprával tridsaťminútový dokument o histórii horských dráh a zábavných parkov.

Jeho poslednou významnou filmovou prácou bola úloha vynálezcu vo filme Tima Burtona Nožnicovoruký Edward z roku 1990.

 Súkromný život 
Price bol trikrát ženatý. S prvou manželkou Edith Barrett mal syna Vincenta Barretta Pricea. Druhá manželka, Mary Grant, mu porodila dcéru Victoriu, ktorá sa neskôr stala inšpiratívnou rečníčkou. Jeho treťou manželkou bola austrálska herečka Coral Browne, s ktorou žil až do jej smrti.

V mladosti mal Price antisemitské názory a krátko obdivoval Adolfa Hitlera, no neskôr sa stal liberálom pod vplyvom intelektuálov ako Dorothy Parker. Počas mccarthizmu za svoje protinacistické postoje bol zaradený na šedú listinu, a neskôr otvorene vystupoval proti predsudkom, rasizmu a náboženskej neznášanlivosti. Ako demokrat slúžil v Rade pre indiánske umenie a podporoval LGBTQ+ práva, pričom sa zapojil do kampaní proti diskriminácii HIV/AIDS. Bol veľkou oporou svojej dcére Victorii, keď sa priznala k svojej sexuálnej orientácii.
náhľad|238x238bod|Price v roku 1989.
Price bol vášnivý gurmán a so svojou druhou manželkou Mary napísal niekoľko kuchárskych kníh: A Treasury of Great Recipes (1965), Mary and Vincent Price Present a National Treasury of Cookery (1967), Mary and Vincent Price's Come into the Kitchen Cook Book: A Collector's Treasury of America's Great Recipes (1969) a Cooking Price-Wise with Vincent Price (1971).

 Zdravie a úmrtie 
Price trpel chronickou obštrukčnou chorobou pľúc a Parkinsonovou chorobou. Jeho symptómy boli obzvlášť závažné počas natáčania filmu Nožnicovoruký Edward, čo si vyžadovalo skrátenie jeho natáčacieho plánu. Jeho choroba tiež prispela k jeho odchodu z Mystery! v roku 1989.

Price zomrel vo veku 82 rokov na rakovinu pľúc 25. októbra 1993 vo svojom dome v Los Angeles v Kalifornii. Jeho pozostatky boli spopolnené a jeho popol rozptýlený pri pláži Nicholas Canyon neďaleko Point Dume v Malibu.

 Stopy v kinematografii 
Price je považovaný za majstra hororu a všestranného herca. Po jeho smrti v roku 1993 produkovala stanica A&E v roku 1997 dokumentárny film Vincent Price: The Versatile Villain. Múzeum klasických filmov Witch's Dungeon vystavuje voskové repliky jeho ikonických postáv z filmov. Tim Burton mu vzdal poctu stop-motion filmom Vincent, ktorý narátoroval priamo Price. Price bol parodovaný v populárnom seriáli Simpsonovci a objavil sa aj v skečoch v Saturday Night Live. Jeho dcéra Victoria vydala podrobnú biografiu v roku 1999 a v roku 2011 sa v St. Louis konala oslava jeho 100. narodenín.

 Iné projekty 

 Externé odkazy 



 Zdroj 

Kategória:Divadelní herci USA
Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Autori kuchárskych kníh
Kategória:Osobnosti zo St. Louis
Kategória:Osobnosti USA waleského pôvodu
Kategória:Osobnosti USA anglického pôvodu
Kategória:Absolventi Yale University
Kategória:Hollywoodsky chodník slávy
Kategória:Aktivisti za ľudské práva